

**ΔΗΜΟΣ ΓΕΡΟΣΚΗΠΟΥ**

**ΠΛΑΙΣΙΟ ΠΛΗΡΩΣΗΣ ΤΗΣ ΚΕΝΗΣ ΜΟΝΙΜΗΣ ΘΕΣΗΣ ΤΕΧΝΙΚΟΥ ΜΗΧΑΝΙΚΟΥ-ΠΟΛΙΤΙΚΗΣ ΜΗΧΑΝΙΚΗΣ**

|  |
| --- |
|  |

**Α΄ ΔΙΑΔΙΚΑΣΙΑ ΕΠΙΛΟΓΗΣ**

1. Για την πλήρωση της θέσης θα διεξαχθεί γραπτή και προφορική εξέταση.
2. Στη γραπτή εξέταση θα κληθούν οι υποψήφιοι που πληρούν τα προσόντα για διορισμό στην Δημοτική Υπηρεσία, όπως καθορίζονται στους περί Δημοτικής Υπηρεσίας Κανονισμούς του Δήμου (Κ.Δ.Π. 377/2000), καθώς και τα απαιτούμενα προσόντα που ορίζονται στο Σχέδιο Υπηρεσίας της θέσης: Δίπλωμα αναγνωρισμένης Ανώτερης Σχολής τριετούς μεταλυκειακού κύκλου σπουδών στην Πολιτική Μηχανική. Ακεραιότητα χαρακτήρα, υπευθυνότητα, πρωτοβουλία και ευθυκρισία. Πολύ καλή γνώση της Ελληνικής και καλή γνώση της Αγγλικής γλώσσας.

3 Η ευθύνη διεξαγωγής της γραπτής εξέτασης (καταρτισμός θεμάτων, επιτήρηση, διόρθωση γραπτών κ.λπ.), θα ανατεθεί στο Πανεπιστήμιο Κύπρου.

1. Τα γραπτά θα διορθωθούν από δύο διορθωτές. Στην περίπτωση που η διαφορά της βαθμολογίας τους για το ίδιο γραπτό υπερβαίνει το 10%, το γραπτό θα διορθώνεται από τρίτο άτομο του οποίου η βαθμολόγηση, θα είναι τελεσίδικη. Με βάση τα αποτελέσματα της γραπτής εξέτασης, θα καταρτιστεί κατάλογος των υποψηφίων οι οποίοι θα έχουν επιτύχει στην εξέταση, με βαθμολογική σειρά κατάταξης.
2. Στην προφορική εξέταση, θα κληθούν οι υποψήφιοι οι οποίοι θα έχουν επιτύχει στη γραπτή εξέταση σε αριθμό τριπλάσιο της προς πλήρωση κενής θέσης. Επιτυχών στη γραπτή εξέταση είναι ο υποψήφιος που συγκεντρώνει συνολική γενική βαθμολογία 50% τουλάχιστον κατά μέσο όρο και 40% τουλάχιστον στο καθένα από τα θέματα που θα περιληφθούν στην εν λόγω εξέταση. Σε περίπτωση κατά την οποία ο αριθμός των υποψηφίων που θα επιτύχουν στη γραπτή εξέταση είναι μικρότερος από το τριπλάσιο της κενής θέσης, στην προφορική εξέταση θα κληθούν μόνο οι υποψήφιοι που θα έχουν επιτύχει στη γραπτή εξέταση.

 6. (α) Η προφορική εξέταση των υποψηφίων θα γίνει από το Δημοτικό Συμβούλιο Γεροσκήπου, μέσω ατομικών συνεντεύξεων.

(β) Η προφορική εξέταση θα έχει ως ενιαία βάση ερωτήσεις οι οποίες θα καταρτιστούν από το Δημοτικό Συμβούλιο, λίγο πριν από την έναρξη της συνέντευξης.

(γ) Οι ερωτήσεις ελέγχου των γνώσεων για το αντικείμενο της θέσης και των γνώσεων γενικού χαρακτήρα, θα επιδέχονται μιας μόνο απάντησης.

(δ) Η βαθμολόγηση των υποψηφίων από τα Μέλη του Δημοτικού Συμβουλίου θα γίνει μέσω εντύπου που θα φέρει το ονοματεπώνυμο κάθε Μέλους και θα υπογραφεί από αυτό.

 7. Μέλος του Δημοτικού Συμβουλίου ή λειτουργός του Δήμου που έχει συγγενική σχέση είτε εξ αίματος είτε εξ αγχιστείας μέχρι και τετάρτου βαθμού με αιτητή για την εν λόγω θέση, δεν θα λαμβάνει μέρος σε οποιανδήποτε διεργασία (συνεδρία, σύσκεψη, συνέντευξη κ.λπ.) η οποία αφορά τη διαδικασία πλήρωσης της θέσης από τη στιγμή της υποβολής αίτησης από το πρόσωπο με το οποίο διατηρεί συγγενική σχέση.

8. Η επιλογή του υποψηφίου στον οποίο θα προσφερθεί διορισμός, θα γίνει με βάση τα αποτελέσματα στη γραπτή εξέταση, τα αποτελέσματα στην προφορική εξέταση, τα άλλα ακαδημαϊκά προσόντα και την πείρα που είναι σχετική με τα καθήκοντα της θέσης. Το σύστημα αξιολόγησης των υποψηφίων έχει ως βάση τα προβλεπόμενα στους περί Δημόσιας Υπηρεσίας Νόμους του 1990 έως 2014 και τους περί Αξιολόγησης Υποψηφίων για Διορισμό στη Δημόσια Υπηρεσία Νόμους του 1998 έως 2008.

9. (α) Με την ολοκλήρωση της διαδικασίας βαθμολογικής αξιολόγησης, θα καταρτιστεί πίνακας όπου θα αναγράφονται οι υποψήφιοι κατά σειράν συνολικών μονάδων τις οποίες ο καθένας από αυτούς συγκέντρωσε επί του συνόλου της βαθμολογίας των κριτηρίων που αναφέρονται στην παράγραφο 8. Ο πίνακας θα καταρτιστεί κατά τρόπο που πρώτος στη σειρά να είναι ο υποψήφιος με το μεγαλύτερο αριθμό συνολικών μονάδων.

(β) Το Δημοτικό Συμβούλιο θα προσφέρει διορισμό στον υποψήφιο που θα συγκεντρώσει την πιο ψηλή βαθμολογία επί του συνόλου στην κατάταξη των υποψηφίων για τη θέση.

(γ) Στην περίπτωση που δύο ή περισσότεροι υποψήφιοι συγκεντρώσουν τον ίδιο συνολικό αριθμό μονάδων, τότε θα διεξαχθεί φανερή ψηφοφορία γι’ αυτούς.

10. Ο πίνακας της τελικής βαθμολογικής κατάταξης των υποψηφίων, θα χρησιμοποιηθεί για την πλήρωση της θέσης Τεχνικού Μηχανικού – Πολιτικής Μηχανικής κατά την ημερομηνία καταρτισμού του, καθώς και για την πλήρωση της θέσης σε περίπτωση που κενωθεί σε διάστημα ενός χρόνου από την ίδια ημερομηνία.

**Β΄ ΠΛΑΙΣΙΟ ΠΡΟΣΛΗΨΗΣ**

**1. Δομή αξιολόγησης – βαρύτητα κριτηρίων**

(α) Γραπτή εξέταση 0-80 μονάδες

(β) Προφορική εξέταση 0-15

(γ) Άλλα ακαδημαϊκά προσόντα 0-2

(δ) Πείρα σχετική με τα καθήκοντα της θέσης 0-3

|  |
| --- |
| 0-100 μονάδες |

**…/2**

**2. Γραπτή εξέταση**

 Δομή: (α) Νέα Ελληνικά (έκθεση ιδεών, κατανόηση κειμένου, γλωσσικές παρατηρήσεις) 15μονάδες(18,75%)

 (β) Ειδικό Θέμα (γνώσεις για το αντικείμενο, εφαρμογή της νομοθεσίας κ.λπ.) 55μονάδες(68,75%)

 (γ) Αγγλικά (έκθεση ιδεών, κατανόηση κειμένου, γλωσσικές παρατηρήσεις) 10 μονάδες (12,50%)

|  |  |
| --- | --- |
|  |  |

 80μονάδες

**3.Προφορική εξέταση**

 Δομή: (α) Τρεις ερωτήσεις ελέγχου των γνώσεων για το αντικείμενο σε σχέση με τον 9μονάδες

 Δήμο και των γνώσεων γενικού χαρακτήρα (3Χ3 μονάδα)

 (β) Δύο ερωτήσεις κρίσεως (2Χ2 μονάδες) 4 μονάδες

 (γ) Προσωπικότητα, ικανότητα επικοινωνίας, γενική εντύπωση 2 μονάδες

|  |  |
| --- | --- |
|  |  |

15 μονάδες

**4. Άλλα ακαδημαϊκά προσόντα**

 (α) Πανεπιστημιακό δίπλωμα ή τίτλος ή ισότιμο προσόν στην Πολιτική Μηχανική 2 μονάδες

 (β) Μεταπτυχιακό δίπλωμα/τίτλος σε θέμα σχετικό με τα καθήκοντα της θέσης 1μονάδα

|  |
| --- |
|  |

 (2μονάδες)

Σημείωση: (1) Για σκοπούς βαθμολόγησης του παρόντος κριτηρίου, δεν θα λαμβάνεται υπόψη το ακαδημαϊκό προσόν μέσω του οποίου πληρείται το απαιτούμενο προσόν σπουδών.

(2) Το σύνολο των μονάδων που μπορούν να απονεμηθούν σε έναν υποψήφιο δεν θα υπερβαίνει τις δύο.

**5. Πείρα σχετική με τα καθήκοντα της θέσης στην οικία ειδικότητα**  (3 μονάδες)

 (α) Το Δημοτικό Συμβούλιο θα απονείμει τις μονάδες ασκώντας τη διακριτική του εξουσία σε σχέση με τη βαρύτητα0-3 μονάδες του συγκεκριμένου κριτηρίου και σύμφωνα με τα καθοριζόμενα στην παρ. (v) του εδαφίου (1) του άρθρου 3 του περί Αξιολόγησης Υποψηφίων για Διορισμό στη Δημόσια Υπηρεσία Νόμου:

 *"Νοείται ότι οι μονάδες αυτές απονέμονται ανάλογα με τα χρόνια της ευδόκιμης πείραςκαι το βάρος που η διορίζουσα αρχή η το αρμόδιο όργανο που αναφέρεται στο εδάφιο (2) του άρθρου 6 του παρόντος Νόμου αποδίδει στο σχετικό πιστοποιητικό υπηρεσίας".*

 (β) Προτού ειδοποιηθούν για την προφορική εξέτασή τους από το Δημοτικό Συμβούλιο, οι υποψήφιοι θα κληθούννα προσκομίσουν στον Δήμο, έγκυρο πιστοποιητικό υπηρεσίας.

 *Εγκρίθηκε από το Δημοτικό Συμβούλιο Γεροσκήπου στη συνεδρία του ημερ.18/09/2018*